



|  |
| --- |
| Realizované projekty |
|  |
|  |
| **MAS Csángó** |
| **13.1.2014** |

***Počet podporených projektov*** v rámci aktivity 1.1 Úprava verejných priestranstiev vrátanie obnovy a budovania zelených a oddychových zón: 5 projektov.

***Počet podporených konečných užívateľov*** celkovo, rozdelených podľa typu žiadateľa: 5 obcí (Obec Diakovce, Obec Tešedíkovo, Obec Žihárec, Obec Vlčany a Obec Neded).

|  |  |  |  |
| --- | --- | --- | --- |
| ***Opatrenie*** | ***Názov projektu*** | ***Celkové oprávnené výdavky (EUR)*** | ***Dotácia NSK (EUR)*** |
| 1. Obnova obcí | Výstavba chodníka a spevnenej plochy v obci Žihárec – II. etapa | 3010,53 | 2860,00 |
| 1. Obnova obcí | Výstavba chodníka v obci Neded | 3052,64 | 2900,00 |
| 1. Obnova obcí | Rekonštrukcia chodníka v obci Tešedíkovo | 3042,11 | 2890,00 |
| 1. Obnova obcí | Revitalizácia parku v historickom centre obce Vlčany | 2105,30 | 2000,00 |
| 1. Obnova obcí | Osvetlenie a ozvučenie javiska v Kultúrnom dome v Diakovciach | 3052,64 | 2900,00 |
| 1. Prevádzka a administratívna činnosť MAS | Prevádzka a administratívna činnosť MAS | 100,00 | 100,00 |

|  |  |
| --- | --- |
| Opatrenie 1.1 | Rekonštrukcia a výstavba budov občianskej a sociálnej infraštruktúry |
| Opatrenie 1.2 | Zlepšenie stavu technickej infraštruktúry |

**Opatrenie 1.1 - Rekonštrukcia a výstavba budov občianskej a sociálnej infraštruktúry**

**Opatrenie 1.2 - Zlepšenie stavu technickej infraštruktúry**

**Realizované projekty**

|  |
| --- |
| 1. **Názov projektu** |
| Výstavba chodníka a spevnenej plochy v obci Žihárec – II. etapa |
| 1. **Ciele projektu** |
| Obec Žihárec leží v Podunajskej nížine neďaleko rieky Váh. Obec s 1683 obyvateľmi patrí do Nitrianskeho kraja, do okresu Šaľa a je súčasťou mikroregiónu Csángó. Hlavným cieľom projektu je pokračovať II. etapou výstavby chodníka a spevnenej plochy v obci Žihárec. V roku 2012 bola dokončená I. etapa výstavby, kde sa vybudoval 15 m dlhý chodník. Jestvujúci chodník pre peších je vybudovaný po pravej strane jestvujúcej komunikácie od cintorína a navrhuje sa vybudovať až k poslednej vedľajšej ulice v obci. Povrchovú úpravu chodníka bude tvoriť ako v I. etape, tak aj v II. etape zámková dlažba. Obyvatelia obce sa už dlhé roky sťažujú na chýbajúci chodník, ale keďže je celá stavba rozdelená do 6 etáp, v budúcich rokoch sa bude pokračovať s ďalšími etapami výstavby chodníka, ako aj spevnenej plochy, ktorá sa bude nachádzať pri miestnom cintoríne a bude slúžiť ako parkovisko. |
| 1. **Predmet projektu (podrobný popis aktivít projektu a ich obsah)** |
| Predmetom projektu bude vybudovanie II. etapy chodníka v obci Žihárec. Prvou aktivitou budú zemné práce, ktoré pozostávajú z odstránenia ornice a úpravy podložia v zmysle projektovej dokumentácie.  Ďalšími aktivitami budú:  nákup materiálu, vytýčenie stavby podľa výkresovej dokumentácie , výkop - pri pokládke zámkovej dlažby sa najprv pripravia výkopové práce, osádzanie obrubníkov- rozhranie konštrukcií s terénom bude oddelené pomocou parkových a cestných betónových obrubníkov v úrovni terénu  dlažbové lôžko – miesto sa zasype štrkom a vyrovnáva sa latou, ukladanie dlažby  škárovanie – na vyplnenie škár sa použije stlmený materiál – zmes drobného kameniva s cementom   * úprava verejného priestranstva. |

|  |
| --- |
| 1. **Názov projektu** |
| Výstavba chodníka v obci Neded |
| 1. **Ciele projektu** |
| Obec Neded s 3244 obyvateľmi leží v Podunajskej nížine na pravo brežnom poriečnom vale Váhu a susedí s obcou Vlčany. Obec patrí do mikroregiónu Csángó a návštevníkov do tohto regiónu lákajú najmä výborné podmienky na poľovníctvo a rybolov. Celkovým cieľom projektu je zlepšenie základných služieb v obci Neded.  Cieľom projektu je vybudovať nový chodník v obci. Chodník bude spájať dve susediace ulice. Projekt sa bude realizovať v centre obce Neded. Povrchovú úpravu chodníka bude tvoriť zámková dlažba o dĺžke 150 m a o šírke 1,5 m. |
| 1. **Predmet projektu (podrobný popis aktivít projektu a ich obsah)** |
| Pri výstavbe chodníka sa budú realizovať nasledovné aktivity:  1) Zemné práce, ktoré sa budú uskutočňovať v zmysle projektovej dokumentácie  2) Vytýčenie stavby podľa výkresovej dokumentácie  3) Nákup potrebného materiálu na výstavbu chodníka a cyklotrasy  4) Osádzanie obrubníkov a následné ukladanie dlažby  5) Škárovanie – na vyplnenie škár sa použije stlmený materiál – zmes drobného kameniva s cementom  6) Úprava verejného priestranstva |
| 1. **Názov projektu** |
| Rekonštrukcia chodníka v obci Tešedíkovo |
| 1. **Ciele projektu** |
| Obec Tešedíkovo sa rozprestiera v okrese Šaľa, patriacom do Nitrianskeho VÚC, južne od rieky Váh a severne od Malého Dunaja. V chotári Tešedíkova sú dve jazerá – Čierne jazero a Bystré jazero, ktoré patria medzi štátom chránené územia. Obec má záujem o aktívny rozvoj a zlepšovanie kvality života v obci, preto sa vedenie obce rozhodlo rekonštruovať chodník, ktorý je vo veľmi zlom stave. Chodník by viedol od Rímsko-katolíckeho kostola, ktorý sa nachádza v centre obce až po Kultúrno-informačné centrum, ktoré sa nachádza vo vedľajšej ulici. Celková dĺžka chodníka bude 150 m. V súčasnosti je chodník vybudovaný z betónovej dlažby 50x50 cm, táto dlažba bude vymenená za zámkovú dlažbu, ktorá udá obci krajší vzhľad. |
| 1. **Predmet projektu (podrobný popis aktivít projektu a ich obsah)** |
| Predmetom projektu bude rekonštrukcia chodníka v obci Tešedíkovo.  Aktivita projektu:  - zemné práce, ktoré pozostávajú z odstránenia starej betónovej dlažby 50x50 cm  - nákup materiálu  - vytýčenie stavby podľa výkresovej dokumentácie  - výkop - pri pokládke zámkovej dlažby sa najprv pripravia výkopové práce  - osádzanie obrubníkov- rozhranie konštrukcií s terénom bude oddelené pomocou parkových a cestných betónových obrubníkov v úrovni terénu  - dlažbové lôžko – miesto sa zasype štrkom a vyrovnáva sa latou  - ukladanie dlažby  - škárovanie – na vyplnenie škár sa použije stlmený materiál – zmes drobného kameniva s cementom  - úprava verejného priestranstva. |

|  |
| --- |
| 1. **Názov projektu** |
| Revitalizácia parku v historickom centre obce Vlčany. |
| 1. **Ciele projektu** |
| V obci sa nachádzajú parky, ktoré by potrebovali oživiť. Park je dôležitou súčasťou života všetkých obyvateľov obce Vlčany. Obec plánuje revitalizáciu parku v historickom centre obce (vybudovanie spevnenej plochy, vybudovanie pomníka, obnovenie zelene, zatrávnenie). Predmetom navrhovaného projektu je realizácia projektu, ktorým sa vybuduje spevnená plocha zo zámkovej dlažby v tvare kruhu, ktorá bude viesť k plánovanému pomníku v centre obce, ktorý bude ale vybudovaný z vlastných nákladov obce. Celková plocha spevnenej plochy a obnoveného verejného priestranstva bude 130 m2. Sochárske dielo nazvané "Strom života" plánuje obec zrealizovať v roku 2013 pri príležitosti 900. výročia prvej písomnej zmienky o obci. Pomník bude vysoký 3 metre a na pamätníku budú zvečnené významné historické medzníky, udalosti obce Vlčany od prvej písomnej zmienky z roku 1113 až po súčasnosť. Ďalším cieľom projektu bude úprava verejného priestranstva a verejnej zelene v okolí spevnenej plochy. Parky v obci slúžia ako oddychová zóna a to nielen pre miestnych obyvateľov, ale tiež pre návštevníkov obce a preto by bolo dôležité zlepšiť ich vzhľad. |
| 1. **Predmet projektu (podrobný popis aktivít projektu a ich obsah)** |
| Predmetom projektu je vybudovanie spevnenej plochy k pomníku v historickom centre obce Vlčany. Povrchovú úpravu plochy bude tvoriť zámková dlažba. Realizácia projektu je dôležitá pre obec hlavne aj z hľadiska skrášľovania verejných priestranstiev. Zapojenie nezamestnaných obyvateľov obce do realizácie projektu v rámci aktivačných prác (revitalizácia verejného priestranstva) je ďalším cieľom navrhovaného projektu.  Aktivity, ktoré budú vykonané v rámci realizácie projektu:  - nákup a dodávka materiálu,  - odstránenie existujúcich nepotrebných spevnených plôch,  - vytýčenie stavby podľa výkresovej dokumentácie,  - výkop - pri pokládke zámkovej dlažby sa najprv pripravia výkopové práce,  - dlažbové lôžko – miesto sa zasype štrkom a vyrovnáva sa latou,  - ukladanie dlažby,  - škárovanie – na vyplnenie škár sa použije stlmený materiál – zmes drobného kameniva s cementom,  - revitalizácia verejného priestranstva v parku, zatrávnenie a odstránenie vzniknutého odpadu. |

|  |
| --- |
| 1. **Názov projektu** |
| **Osvetlenie a ozvučenie javiska v Kultúrnom dome v Diakovciach** |
| 1. **Ciele projektu** |
| Cieľom projektu je rekonštrukcia obecnej budovy – spoločensko-kultúrnej časti Kultúrneho domu v Diakovciach. Vo veľkej sále je zastaralé osvetlenie i ozvučenie, ktoré nevyhovuje súčasným potrebám a preto potrebuje rekonštrukciu.  Projekt má inovatívny charakter z hľadiska využívania spoločensko-kultúrnej časti kultúrneho domu . Po realizácii obec bude mať možnosť usporadúvať  kultúrne podujatia väčšieho rázu, ako napr. koncerty, muzikály, divadelné hry a pod. |
| 1. **Predmet projektu (podrobný popis aktivít projektu a ich obsah)** |
| „Osvetlenie a ozvučenie javiska v Kultúrnom dome v Diakovciach“ – kompletná dodávka a montáž osvetlenia a ozvučenia javiska sa bude realizovať v budove kultúrneho domu v Diakovciach.  **Zoznam komponentov ozvučovacieho systému**   * DJ set „Bass First“, 2 x zosilovač, 4xrepro, 4000 W * Ibiza Port8VHF-N mobilný PA-box batéria kufor s kolieskami U * Auna FU-2-B bezdrôtový mikrofón, 2 mikrofóny, VHF * LED svetelný efekt KAM Parbar MKIII 4x DMX reflekt. stoj * DJ set „El Arenal Entertainer“, 2 x CD, mixážny pult * Drobný inštalačný materiál, kabeláž * Doprava, inštalácia, montáž |